बता दें कि 23 अक्टूबर को राहुल गांधी के गुजरात के ओबीसी नेता अल्पेश ठाकुर की रैली में भाग लेने के दौरान हार्दिक पटेल से गुपचुप मुलाकात की खबरें आई थी। वहीं, अब ये भी खबर आ रही है कि 3 नवंबर की रैली राहुल और हार्दिक साथ में करेंगे। हालांकि अभी इस खबर की कोई अधिकारिक पुष्टि नहीं हुई है। गौरतलब है कि हार्दिक पटेल की राजनीति की शुरूआत मौजूदा गुजरात सरकार के विरोध से जन्मी है। आरक्षण के अलावा बेरोजगारी और शराबबंदी मुद्दे सीधे सीधे बीजेपी सरकार से जुड़े हैं। ऐसे में खुद हार्दिक पटेल भी जानते हैं कि उनके सामने कांग्रेस का समर्थन करने के अलावा कोई विकल्प नहीं।